जरूरतमंदों को बांटे कंबल और स्वेटर
श्रीगंगानगर| जरूरतमंदपरिवारों को सर्दी से बचाने के लिए बुधवार विभिन्न सामजिक एवं धार्मिक संस्थाओं ने जरूरतमंदों को गर्म कपड़ों का वितरण किया। श्री बालाजी जनसेवा समिति के तत्वावधान में विभिन्न सरकारी स्कूलों में जरूरतमंद बच्चों को 201 स्वेटर एवं 90 स्लेक्स वितरण किए गए। प्रवक्ता दलीप गहलोत ने बताया कि इस दौरान अध्यक्ष संजय बोगी, देवेन्द्र भाटिया, नीरज गोयल, कोषाध्यक्ष विजय चांदगोठिया समेत अन्य लोग मौजूद थे। मारवाड़ी युवा मंच की महिला प्रेरणा शाखा के तत्वावधान में रविदास नगर के राजकीय स्कूल नंबर 3 में जरूरतमंद विद्यार्थियों को स्वेटर-टोपी वितरित की। इस मौके पर मंच की मंजू गर्ग, उमा बांठिया, अनिता अग्रवाल, शिवानी गोयल, एचएम प्रेम कटारिया सहित अन्य लोग मौजूद थे। वहीं मंच की नारी चेतना शाखा के तत्वावधान में पुरानी आबादी गर्ल्स सीनियर स्कूल नंबर 2 में छात्राओं को जूते, जुराबें एवं बैठने के लिए दरियां बांटी गई। इस मौके पर अध्यक्ष उर्मिला चितलांगिया, सरोज घोड़ेला, नेहा बिड़ला, प्रिया बिड़ला समेत अन्य सदस्य मौजूद रही।
awa_Deva hin_Deva